CELEX: 52008DP0463
Language: el
Date: 2008-10-09 00:00:00
Title: Σύμπραξη για την επικοινωνιακή προβολή των ευρωπαϊκών θεμάτων Απόφαση του Ευρωπαϊκού Κοινοβουλίου της 9ης Οκτωβρίου 2008 σχετικά με την έγκριση της κοινής δήλωσης όσον αφορά τη σύμπραξη για την επικοινωνιακή προβολή των ευρωπαϊκών θεμάτων (2007/2222(ACI))#ΠΑΡΑΡΤΗΜΑ ΣYΜΠΡΑΞΗ ΓΙΑ ΤΗΝ ΕΠΙΚΟΙΝΩΝΙΑΚH ΠΡΟΒΟΛH ΤΩΝ ΕΥΡΩΠΑΪΚΩΝ ΘΕΜAΤΩΝ

15.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               CE 9/65
            
         Πέμπτη, 9 Οκτωβρίου 2008Σύμπραξη για την επικοινωνιακή προβολή των ευρωπαϊκών θεμάτων
   P6_TA(2008)0463
   Απόφαση του Ευρωπαϊκού Κοινοβουλίου της 9ης Οκτωβρίου 2008 σχετικά με την έγκριση της κοινής δήλωσης όσον αφορά τη σύμπραξη για την επικοινωνιακή προβολή των ευρωπαϊκών θεμάτων
   2010/C 9 E/11
   
      Το Ευρωπαϊκό Κοινοβούλιο,
   έχοντας υπόψη το άρθρο 255 της Συνθήκης ΕΚ,
   έχοντας υπόψη το ψήφισμά του της 13ης Μαρτίου 2002 σχετικά με την ανακοίνωση της Επιτροπής όσον αφορά ένα νέο πλαίσιο για συνεργασία στις δραστηριότητες που αφορούν την πολιτική ενημέρωσης και επικοινωνίας της Ευρωπαϊκής Ένωσης (1),
   έχοντας υπόψη το ψήφισμά του της 10ης Απριλίου 2003 σχετικά με μια στρατηγική ενημέρωσης και επικοινωνίας για την Ευρωπαϊκή Ένωση (2),
   έχοντας υπόψη το ψήφισμά του της 12ης Μαΐου 2005 σχετικά με την εφαρμογή της στρατηγικής της Ευρωπαϊκής Ένωσης για την ενημέρωση και την επικοινωνία (3),
   έχοντας υπόψη το ψήφισμά του της 16ης Νοεμβρίου 2006 σχετικά με τη Λευκή Βίβλο για την ευρωπαϊκή πολιτική επικοινωνίας (4),
   έχοντας υπόψη την απόφαση της Διάσκεψης των Προέδρων της 25ης Σεπτεμβρίου 2008,
   έχοντας υπόψη την προτεινόμενη κοινή δήλωση σχετικά με τη σύμπραξη για την επικοινωνιακή προβολή των ευρωπαϊκών θεμάτων,
   έχοντας υπόψη τα άρθρα 120, παράγραφος 1, και 43, παράγραφος 1, του Κανονισμού του,
   έχοντας υπόψη την έκθεση της Επιτροπής Συνταγματικών Υποθέσεων (A6-0372/2008),
   
               A.
            
            
               λαμβάνοντας υπόψη ότι η επικοινωνία συνιστά σημαντικό στοιχείο τόσο στην αντιπροσωπευτική όσο και στη συμμετοχική δημοκρατία,
            
         
               B.
            
            
               λαμβάνοντας υπόψη ότι για τον λόγο αυτόν ένα από τα ισχυρά σημεία των δημοκρατικών στοιχείων της ΕΕ αφορά τις δομές επικοινωνίας σε ευρωπαϊκό επίπεδο που συνδέουν τα θεσμικά όργανα με τους πολίτες,
            
         
               Γ.
            
            
               λαμβάνοντας υπόψη ότι η πείρα που αποκτήθηκε από τις ευρωπαϊκές εκλογές και τα ευρωπαϊκά δημοψηφίσματα οδηγεί στο συμπέρασμα ότι όσοι είναι ενήμεροι και ενδιαφέρονται για τα ζητήματα της ΕΕ είναι πιθανότερο να συμμετάσχουν ενώ όσοι δεν είναι τόσο ενήμεροι είναι λιγότερο πιθανό να συμμετάσχουν· λαμβάνοντας υπόψη ότι τούτο επιβεβαιώθηκε για μια ακόμη φορά από την έρευνα που πραγματοποιήθηκε μετά το δημοψήφισμα στην Ιρλανδία,
            
         
               Δ.
            
            
               λαμβάνοντας υπόψη ότι η επικοινωνιακή προβολή των θεμάτων της Ευρωπαϊκής Ένωσης απαιτεί πολιτική δέσμευση των θεσμικών οργάνων της ΕΕ και των κρατών μελών σε όλα τα επίπεδα,
            
         
               1.
            
            
               εγκρίνει την κοινή δήλωση σχετικά με τη σύμπραξη για την επικοινωνιακή προβολή των ευρωπαϊκών θεμάτων η οποία επισυνάπτεται στην παρούσα απόφαση και αποφασίζει να προσαρτήσει ως παράρτημα την εν λόγω δήλωση στον Κανονισμό του· ζητεί η δήλωση να δημοσιευθεί στην Επίσημη Εφημερίδα της Ευρωπαϊκής Ένωσης·
            
         
               2.
            
            
               αναθέτει στον Πρόεδρό του να διαβιβάσει την παρούσα απόφαση και το συνημμένο της στο Συμβούλιο και στην Επιτροπή.
            
         
      (1)  ΕΕ C 47 Ε της 27.2.2003, σ. 400.
   
      (2)  ΕΕ C 64 Ε της 12.3.2004, σ. 591.
   
      (3)  ΕΕ C 92 Ε της 20.4.2006, σ. 403.
   
      (4)  ΕΕ C 314 Ε της 21.12.2006, σ. 369.
   
      Πέμπτη, 9 Οκτωβρίου 2008ΠΑΡΑΡΤΗΜΑ
      ΣΥΜΠΡΑΞΗ ΓΙΑ ΤΗΝ ΕΠΙΚΟΙΝΩΝΙΑΚΗ ΠΡΟΒΟΛΗ ΤΩΝ ΕΥΡΩΠΑΪΚΩΝ ΘΕΜΑΤΩΝ
      
         Στόχοι και αρχές
      
      
                  1.
               
               
                  Το Ευρωπαϊκό Κοινοβούλιο, το Συμβούλιο και η Επιτροπή των Ευρωπαϊκών Κοινοτήτων αποδίδουν ύψιστη σημασία στη βελτίωση της επικοινωνιακής προβολής των ευρωπαϊκών θεμάτων ώστε οι Ευρωπαίοι πολίτες να είναι σε θέση να ασκήσουν το δικαίωμα συμμετοχής τους στη δημοκρατική ζωή της Ένωσης, στην οποία οι αποφάσεις λαμβάνονται με τη μεγαλύτερη δυνατή δημοσιότητα και εγγύτητα προς τον πολίτη, σεβόμενοι τις αρχές της πολυφωνίας, της συμμετοχής, της ανοιχτής πρόσβασης και της διαφάνειας.
               
            
                  2.
               
               
                  Τα τρία θεσμικά όργανα επιθυμούν να ενθαρρυνθεί η σύγκλιση απόψεων ως προς τις επικοινωνιακές προτεραιότητες της Ευρωπαϊκής Ένωσης ως συνόλου, να προωθηθεί η προστιθέμενη αξία που επιφέρει η ευρωπαϊκή προσέγγιση στην επικοινωνιακή προβολή των ευρωπαϊκών θεμάτων, να διευκολυνθεί η ανταλλαγή πληροφοριών και βέλτιστων πρακτικών και να αναπτυχθούν συνέργειες μεταξύ των θεσμικών οργάνων κατά τις επικοινωνιακές δραστηριότητες που αφορούν τις προτεραιότητες αυτές, καθώς και να διευκολυνθεί η συνεργασία μεταξύ των θεσμικών οργάνων και των κρατών μελών όπου απαιτείται.
               
            
                  3.
               
               
                  Τα τρία θεσμικά όργανα αναγνωρίζουν ότι η επικοινωνιακή προβολή της Ευρωπαϊκής Ένωσης απαιτεί πολιτική δέσμευση των θεσμικών οργάνων της ΕΕ και των κρατών μελών και ότι τα κράτη μέλη έχουν την ευθύνη τους ως προς την επικοινωνιακή προβολή των θεμάτων ΕΕ έναντι των πολιτών.
               
            
                  4.
               
               
                  Τα τρία θεσμικά όργανα κρίνουν ότι οι ενημερωτικές και επικοινωνιακές δραστηριότητες για τα ευρωπαϊκά θέματα θα πρέπει να παρέχουν προς όλους πρόσβαση σε επαρκή και πολύπλευρη πληροφόρηση για την Ευρωπαϊκή Ένωση καθώς και να δίνουν τη δυνατότητα στους πολίτες να ασκούν το δικαίωμα έκφρασης των απόψεών τους και να συμμετέχουν ενεργά στο δημόσιο διάλογο για τα θέματα που αφορούν την Ευρωπαϊκή Ένωση.
               
            
                  5.
               
               
                  Τα τρία θεσμικά όργανα προάγουν το σεβασμό της πολυγλωσσίας και της πολιτιστικής πολυμορφίας κατά την ανάληψη ενημερωτικών και επικοινωνιακών δράσεων.
               
            
                  6.
               
               
                  Τα τρία θεσμικά όργανα δεσμεύονται πολιτικά να εκπληρώσουν τους ως άνω στόχους. Παροτρύνουν τους άλλους οργανισμούς της ΕΕ να στηρίξουν τις προσπάθειές τους και να συμβάλουν, εάν το επιθυμούν, στην προσέγγιση αυτή.
               
            
         Προσέγγιση σύμπραξης
      
      
                  7.
               
               
                  Τα τρία θεσμικά όργανα αναγνωρίζουν ότι είναι σκόπιμο να αντιμετωπισθεί η επικοινωνιακή πρόκληση σε θέματα ΕΕ με σύμπραξη των κρατών μελών και των θεσμικών οργάνων της ΕΕ, έτσι ώστε να εξασφαλισθεί η αποτελεσματική επικοινωνία με το ευρύτερο δυνατό κοινό καθώς και η αντικειμενική του ενημέρωση, στο κατάλληλο επίπεδο.
                  Επιθυμούν να αναπτύξουν συνέργειες με τις εθνικές, περιφερειακές και τοπικές αρχές καθώς και με εκπροσώπους της κοινωνίας των πολιτών.
                  Προς τούτο, θα ήθελαν να ευνοηθεί ρεαλιστική προσέγγιση σύμπραξης.
               
            
                  8.
               
               
                  Εν προκειμένω, τα τρία θεσμικά όργανα υπενθυμίζουν το βασικό ρόλο της Διοργανικής Ομάδας Πληροφόρησης (IGI), η οποία χρησιμεύει ως υψηλού επιπέδου πλαίσιο για τα θεσμικά όργανα προκειμένου να ενθαρρύνεται ο πολιτικός διάλογος για τις ενημερωτικές και επικοινωνιακές δραστηριότητες επί ευρωπαϊκών θεμάτων με στόχο να ευνοηθεί η συνέργεια και η συμπληρωματικότητα. Προς τούτο, η IGI, στην οποία συμπροεδρεύουν αντιπρόσωποι του Ευρωπαϊκού Κοινοβουλίου, του Συμβουλίου και της Ευρωπαϊκής Επιτροπής, και συμμετέχουν η Επιτροπή Περιφερειών και η Ευρωπαϊκή Οικονομική και Κοινωνική Επιτροπή ως παρατηρητές, συνέρχεται κατ’ αρχήν δις του έτους.
               
            
         Πλαίσιο συνεργασίας
      
      Τα τρία θεσμικά όργανα προτίθενται να συνεργαστούν βάσει των κατωτέρω στοιχείων:
      
                  9.
               
               
                  Χωρίς να θίγεται η επί μέρους ευθύνη κάθε θεσμικού οργάνου και κράτους μέλους της ΕΕ όσον αφορά τις οικείες επικοινωνιακές στρατηγικές και προτεραιότητες, τα τρία θεσμικά όργανα θα εντοπίζουν ετησίως περιορισμένο αριθμό κοινών επικοινωνιακών προτεραιοτήτων στα πλαίσια της IGI.
               
            
                  10.
               
               
                  Οι προτεραιότητες αυτές θα βασίζονται σε επικοινωνιακές προτεραιότητες που εντοπίζονται από τα θεσμικά όργανα και τους οργανισμούς της ΕΕ σύμφωνα με τις εσωτερικές τους διαδικασίες και συμπληρώνουν, κατά περίπτωση, τις σχετικές στρατηγικές απόψεις και προσπάθειες των κρατών μελών, λαμβάνοντας υπόψη τις προσδοκίες των πολιτών.
               
            
                  11.
               
               
                  Τα τρία θεσμικά όργανα και τα κράτη μέλη θα επιδιώξουν να προωθήσουν την κατάλληλη στήριξη για την επικοινωνία σχετικά με τις εντοπισθείσες προτεραιότητες.
               
            
                  12.
               
               
                  Οι υπεύθυνες επί επικοινωνιακών θεμάτων υπηρεσίες των κρατών μελών και των θεσμικών οργάνων της ΕΕ θα πρέπει να έρχονται σε επαφή προκειμένου να εξασφαλίζεται η επιτυχής εφαρμογή των κοινών επικοινωνιακών προτεραιοτήτων, καθώς και των άλλων δραστηριοτήτων που αφορούν την επικοινωνιακή προβολή της ΕΕ, υιοθετώντας, εφόσον απαιτείται, τους δέοντες διοικητικούς διακανονισμούς.
               
            
                  13.
               
               
                  Τα θεσμικά όργανα και τα κράτη μέλη καλούνται να ανταλλάσσουν πληροφορίες σχετικά με άλλες περί ΕΕ επικοινωνιακές δραστηριότητες, κυρίως τις τομεακές επικοινωνιακές δραστηριότητες που προβλέπουν θεσμικά όργανα και οργανισμοί, όταν αυτές καταλήγουν σε ενημερωτικές εκστρατείες στα κράτη μέλη.
               
            
                  14.
               
               
                  Η Επιτροπή καλείται να υποβάλλει έκθεση, στην αρχή εκάστου έτους, στα άλλα θεσμικά όργανα της ΕΕ σχετικά με τα κυριότερα αποτελέσματα της εφαρμογής των κοινών επικοινωνιακών προτεραιοτήτων του προηγούμενου έτους.
               
            
                  15.
               
               
                  Η παρούσα πολιτική δήλωση υπεγράφη στις [ημερομηνία].